1960 களில் தொடங்கி ரஷியா, அமெரிக்கா, ஆகிய இரு நாடுகள் மட்டுமே விண்வெளி வீரர்களை உயரே அனுப்பி வந்தன. அப்படி அனுப்பப்பட்டவர்கள் விமானப் படையைச் சேர்ந்தவர்களாகவே இருந்தனர். சில ஆண்டுகளுக்கு முன்ன்ர சீனாவும் விண்வெளி வீரர்களை உயரே அனுப்ப ஆரம்பித்தது. எல்லோருமே ராக்கெட் மூலமே உயரே சென்றுள்ளனர் (அல்லது ராக்கெட் பாணியில் இயங்கிய அமெரிக்க ஷட்டில் வாகனம் மூலம்). அப்படிச் செல்பவர்கள் விண்வெளியில் குறைந்தது ஓரிரு நாட்கள் தங்குவர். அவர்களது விண்கலம் பூமியைச் சுற்றிச் சுற்றி வந்து கொண்டிருக்கும்.